ປ. ໂອບາມາ ໃຊ້ສິດຢັບຢັ້ງ ຮ່າງກົດໝາຍ 11 ກັນຍາ 
ການວີໂຕ້ ຂອງປະທານາທິບໍດີບາຣັກ ໂອບາມາ ຕໍ່ຮ່າງກົດໝາຍ ກັນຍາ 11 ແມ່ນຫ້າມບໍ່ໃຫ້ ພວກເຄາະຮ້າຍ ໃນການໂຈມຕີດັ່ງກ່າວ ຟ້ອງຊາອຸດີ ອາຣາເບຍ.
ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ໃຊ້ສິດຢັບຢັ້ງຫຼືວີໂຕ້ຕໍ່ຮ່າງກົດໝາຍ ທີ່ຈະອະນຸຍາດໃຫ້ບັນດາຄອບຄົວ ຂອງພວກເຄາະຮ້າຍຈາກການໂຈມຕີຢູ່ໃນສະຫະລັດເມື່ອວັນທີ 11 ກັນຍາ ຟ້ອງຮ້ອງ ລັດຖະບານຊາອຸດີ ອາຣາເບຍ ທີ່ມີການກ່າວຫາວ່າ ພົວ ພັນກັບພວກຈີ້ເຮືອບິນທີ່ກໍ່ອາຊະຍາກຳດັ່ງກ່າວເມື່ອ 15 ປີກ່ອນ ແຕ່ແນວໃດກໍຕາມ ການໃຊ້ສິດຢັບຢັ້ງ ຂອງທ່ານໂອບາມາໃນວັນສຸກວານນີ້ອາດເຮັດໃຫ້ ຮ່າງກົດໝາຍສະບັບນີ້ ມີການຊັກຊ້າ ພຽງຊົ່ວຄາວເທົ່ານັ້ນ ລັດຖະສະພາສະຫະລັດ ສາ ມາດເອົາຊະນະການໃຊ້ສິດຢັບຢັ້ງຂອງປະທານາທິບໍດີໄດ້ແລະຜູ້ສັງເກດການຫຼາຍໆຄົນຢູ່ວໍຊິງຕັນຮູ້ສຶກວ່າ ການປະຕິເສດຕໍ່ທ່ານໂອບາມາ ແມ່ນມີທ່າທາງວ່າຈະເກີດຂຶ້ນແທ້ ການປະຕິເສດຕໍ່ກໍລະນີດັ່ງກ່າວຈະເປັນຂີດໝາຍເທື່ອທຳອິດໃນລັດຖະບານສອງສະໄໝຂອງທ່ານໂອບາມາ ທີ່ວ່ານຶ່ງໃນການໃຊ້ສິດຢັບຢັ້ງຂອງທ່ານ ໄດ້ຖືກປະຕິເສດ ໃນຈົດໝາຍ ທີ່ສົ່ງໄປເຖິງສະພາສູງນັ້ນ ປະທານາທິບໍດີ ກ່າວວ່າ ຮ່າງກົດໝາຍທີ່ມີຊື່ວ່າ ຄວາມຍຸຕິທຳ ຕໍ່ພວກໃຫ້ການສະໜັບສະໜຸນ ການກໍ່ການຮ້າຍຫຼື Justice Against Sponsors of Terrorism Act “ຈະບໍ່ສາມາດປົກປ້ອງຊາວອາເມຣິກັນຈາກການໂຈມ ຕີຂອງພວກກໍ່ການຮ້າຍຫຼືປັບປຸງປະສິດທິຜົນໃນການຮັບມືກັບການໂຈມຕີໃນທຳນອງນີ້ ໄດ້ ” ຍິ່ງໄປກວ່ານັ້ນ ທ່ານໂຕ້ແຍ້ງວ່າ ມາດຕະການດັ່ງກ່າວ “ຈະສ້າງຄວາມເສຍຫາຍໃຫ້ແກ່ ຜົນປະໂຫຍດແຫ່ງຊາດຂອງສະຫະລັດຢ່າງໃຫຍ່ຫລວງຕື່ມຂຶ້ນ ” ຮ່າງກົດໝາຍນີ້ຈະອະນຸຍາດໃຫ້ບັນດາຄອບຄອບ ຟ້ອງລັດຖະບານຊາອຸດີ ອາຣາເບຍ ກ່ຽວກັບການກ່າວຫາ ມີຄວາມສຳພັນກັບການໂຈມຕີຂອງພວກກໍ່ການຮ້າຍໃນປີ 2001 ທີ່ນະຄອນນິວຢອກ ເພັນຊິລເວເນຍ ແລະ ວໍຊິງຕັນ ໂດຍອະນຸຍາດໃຫ້ສານສະຫະລັດ ຍົກເວັ້ນໂທດໃນການກ່າວອ້າງໃດໆອະທິປະໄຕຕ່າງປະເທດໃນຄະດີທີ່ພົວພັນກັບການ ກໍ່ການຮ້າຍຢູ່ໃນດິນແດນສະຫະລັດ